Stevensin metroasema

Stevens on Singaporen Mass Rapid Transit -metrojärjestelmän Downtown Linen ja Thomson–East Coast Linen asema Tanglinin ja Novenan alueiden rajalla Singaporen keskisellä suuralueella. Se avattiin 27. joulukuuta 2015. Thomson–East Coast Linen asema avattiin 13. marraskuuta 2022. Historia Asema julkistettiin osana Downtown Linen toista vaihetta 15. heinäkuuta 2008. Sopimus Stevensin aseman ja siihen liittyvien tunnelien suunnittelusta ja rakentamisesta myönnettiin Sembawang Engineers and Constructors Pte Ltd:lle heinäkuussa 2009. Sopimukseen sisältyi myös viereisen Botanic Gardensin aseman rakentaminen. Aseman rakentaminen aloitettiin syksyllä 2009. Asema avattiin 27. joulukuuta 2015. Kaksi muuta sisäänkäyntiä, B ja C, avattiin 23. marraskuuta 2019. Thomson–East Coast Line Asema julkistettiin osana 22 asemasta koostuvaa Thomson Linea (TSL) 29. elokuuta 2012. Sopimus Stevensin aseman ja siihen liittyvien tunnelien suunnittelusta ja rakentamisesta myönnettiin Daewoo Engineering & Construction Co. Ltd:lle huhtikuussa 2014. Aseman rakennustyöt aloitettiin tammikuussa 2015. Tuolloin linjan odotettiin valmistuvan vuonna 2021. 15. elokuuta 2014 Land Transport Authority (LTA) ilmoitti, että Thomson Line yhdistyy Eastern Region Lineen muodostaen Thomson–East Coast Linen (TEL). Asema rakennettiin osana kolmatta vaihetta (TEL3), joka koostuu kolmestatoista asemasta Caldecottin ja Gardens by the Bayn välillä. COVID-19-pandemian vuoksi asetettujen rakennusrajoitusten myötä TEL3:n avajaisia siirrettiin vuoteen 2022. Asema avattiin 13. marraskuuta 2022. Lähteet Aiheesta muualla Stevensin metroasema Singaporen liikennelaitoksen sivuilla (englanniksi)